… să se situeze în decembrie 2024 peste valoarea previzionată anterior și să coboare doar marginal în interiorul intervalului țintei la finele orizontului prognozei (martie 2026).
În așteptarea deciziilor BNR din 13 mai, piața valutară a rămas deosebit de stabilă. Cursul euro a crescut de la 4,9756 la 4,9765 lei, în timp ce tranzacțiile se realizau în culoarul 4,975 – 4,977 lei.
Indicele ROBOR la trei luni a stagnat la 6,05%. Indicele la șase luni s-a oprit la 6,07% iar cel la 12 luni a revenit de la 6,08 la 6,07%.
Trezoreria a continuat să se împrumute din piața locală, profitând de lichiditatea excesivă. Finanțele au atras 626 milioane lei cu scadența ianuarie 2026, față de o valoare programată de 400 milioane lei, la un randament mediu anual de 6,09%. La a doua licitație cu scadența iulie 2024, cu o valoare inițială de 400 milioane lei, statul s-a împrumutat cu 458 milioane lei la un randament mediu de 6,79%/an.
Săptămâna aceasta atenția piețelor este îndreptată către Statele Unite de unde se așteaptă publicarea unor date economice importante dar și declarațiile unor oficiali ai Rezervei Federale, inclusiv a președintelui ei, Jerome Powell.
Investitorii au preferat la începutul lunii să se protejeze, iar euro fluctua între 1,0766 și 1,0789 dolari. Cursul monedei americane a crescut marginal de la 4,6134 la 4,6156 lei.
Media francului elvețian a scăzut de la 5,0909 la 5,0892 lei iar cea a lirei sterline de la 5,7832 la 5,7819 lei.
Prețul gramului de aur a scăzut la 347,3272 lei, consecință a deprecierii metalului galben la 2.337,90 – 2.365,20 dolari/uncie.
Media monedelor din regiune s-a apreciat ușor, la 387,34 forinți/euro, respectiv 4,2977 zloți/euro.
După o scădere la 60.775 dolari, în cursul nopții, bitcoin a crescut luni până la 63.225 dolari. Ethereum fluctua între 2.868 și 2.993 dolari.